เร่งเดินหน้าโครงการอ่างเก็บน้ำคลองโพล้ จังหวัดระยอง เป็นแหล่งน้ำต้นทุนเพื่อการอุปโภคบริโภค เพื่อการเกษตร
นายประพิศ จันทร์มา อธิบดีกรมชลประทาน เปิดเผยว่า กรมชลประทาน ได้ขับเคลื่อนการดำเนินโครงการอ่างเก็บน้ำคลองโพล้ จังหวัดระยอง เป็นโครงการพัฒนาแหล่งน้ำ เพื่อบรรเทาปัญหาการขาดแคลนน้ำในจังหวัด ซึ่งคณะกรรมทรัพยากรน้ำแห่งชาติ (กนช.) ได้ให้ความเห็นชอบ ให้กรมชลประทานดำเนินโครงการอ่างเก็บน้ำคลองโพล้ เพื่อเป็นแหล่งน้ำต้นทุนสำหรับการอุปโภคบริโภคและการเกษตร ในเขตอำเภอเขาชะเมา จังหวัดระยอง ช่วยสนับสนุนพื้นที่การเกษตรได้กว่า 30,000 ไร่ รวมทั้งช่วยบรรเทาอุทกภัยในช่วงฤดูน้ำหลากในเขตอำเภอแกลง และเป็นแหล่งน้ำสำรองสนับสนุนการใช้น้ำในพื้นที่เขตพัฒนาพิเศษภาคตะวันออก (EEC) หากดำเนินการก่อสร้างอ่างฯแล้วเสร็จ จะเก็บกักน้ำได้ประมาณ 40 ล้าน ลบ.ม. โดยจะเริ่มดำเนินการก่อสร้างในปี 2566 และคาดว่าจะแล้วเสร็จตามแผนงานในปี 2569